Ego Alaydis ducissa, mater ducis Burgundię, notum facio omnibus presentes litteras inspecturis quod Martinus, dictus Le Lous de Chevre, vendidit abbatissę et conventui Loci Dei libere, quiete et absolute, laude et consensu et voluntate nepotum suorum, videlicet Garnerii, Guieneti, et Moisson, et Guillelmi, carpentarii de Meulle, campum suum, quod est desuper pontem de Meulle, juxta brullium post campum monialium Loci Dei pro centum solidis Divionensium monetę, de quibus dictus Martinus coram me in numerata pecunia se tenuit plenarie et integre pro pagato, et de dicto manso coram me se omnino devestiens, dictam abbatissam et conventum corporaliter investivit. Promiserunt autem dicti Martinus, Garnerus, Guienetus, Moissons et Guillelmus super se et omnia bona sua ubicumque sint, quod contra dictam venditionem de cetero non venient, nec venire facient, consentient, aut permittent, sed eam bona fide dictis monialibus in perpetuum guarantient contra omnes. Et ego ad preces et peticionem proprium sigillum meum apponi feci presentibus litteris, in hujus rei testimonium et munimen. Actum anno Domini m° cc° quadragesimo quarto, mense decembri.